text: Gunderslevholm
  
  publiceret: 2014-10-06 08:23:23+02:00
  Gunderslevholm, hovedgård (sædegård) på Sydsjælland 10 km nordvest for Næstved, oprettet af Jens Mogensen Grubbe 1333, i skiftende slægters besiddelse (bl.a. Gøye, Krabbe og Plessen), siden 1803 de Neergaard. Hovedbygningen i to etager over en høj kælder opførtes 1729 som et barokpalæ for C.A. von Plessen, men blev 1787 ombygget i nyklassicistisk stil. 
  Nordøst for hovedbygningen, ned til Suså, ligger Grubbernes gamle voldsted i form af en uregelmæssig banke.
  
  Gunderslevholm Gods omfatter 1777 ha (2014).
  Godsets hjemmeside